 Maamulaha Guud ee Shirkadaha Dahabshiil Group Cabdirashiid Maxamed Siciid oo ka waramaya doorka ay shirkad ahaan ka qaataan dhismaha wadooyinka dalka, waxa uu yidhi Waddooyinka iyo Biriijyadu waxay ka mid yihiin waxyaabaha dawladaha iyo hayaadaha caalamiga ah laga sugo, laakiin runtii marka dadkeenu xil isa saaraan ee ay wax iska ururiyaan inay wax qabsan karaan, kollay waa khasab oo waa loo baahan yahay mucaawano dibadeed, iminka inagu taageeradaa ma hayno, haddana wax waliba waxay ka bilaabmaan dad halkaa degan ama danta guud cidda ka shaqaynaysa oo sida odayaashaa is xilqaamay dadaalka ay sameeyeen waa wax inoo yaal innagana in aynu halkaa ka sii wadno, weliba haddii dadka dibadda iyo kuwa guduhu iskaashadaan waxaan qabaa in wadadaana la dhammaystiri karayo kuwa kale oo badana la dhisi karayo. 